În cursul zilei de marți, 6 februarie 2024, polițiștii Secției nr.13 Poliție Rurală Segarcea au fost sesizați cu privire la faptul că, în sediul unei instituții publice, din comuna Calopăr, a decedat o femeie în vârstă de 57 de ani.
Potrivit informațiilor din anchetă, femeia a început să se simtă rău, iar colegii au sunat imediat la 112.
Din păcate, echipajul medical ajuns la sediul instituției nu a mai putut face nimic și a constat decesul femeii.
Angajata primăriei era cunoscută cu probleme de sănătate, iar decesul se pare că ar fi survenit din cauza unui infarct.
Polițiștii din Dolj au deschis un dosar pentru ucidere din culpă și vor să stabilească împrejurările în care a survenit acest deces.